शीर्षक: कोरोना : 36 दिवस व्हेंटिलेटरवर राहिल्यानंतर कोरोनावर कशी केली मात?\nवरील काल्पनिक लेखाचे शीर्षक दिल्यास, लेखाची कल्पना करा.\n
हे ऐकताच त्या रुग्णाची पत्नी कोलकात्याच्या ओस पडलेल्या रस्त्यांवरून गाडी चालवत हॉस्पिटलमध्ये पोहोचली.

11 एप्रिलची ती रात्र होती. देशात त्यावेळी कोरोना व्हायरसचा संसर्ग रोखण्यासाठी अत्यंत कडक असं लॉकडाऊन सुरू होतं.

कोलकात्यातल्या AMRI हॉस्पिटलमध्ये निताईदास मुखर्जी दोन आठवड्यांपासून कोव्हिड-19 आजाराशी झुंज देत होते. डॉ. सिन्हा तिथे आयसीयूमध्ये क्रिटीकल केअर युनिट पाहत होत्या.

बेघर आणि भिकाऱ्यांसाठी सामाजिक संस्था चालवणारे 52 वर्षीय मुखर्जी व्हेंटिलेटरवर आपल्या आयुष्याची दोरी बळकट करण्यासाठी झगडत होते.

30 मार्चला संध्याकाळी अंगात प्रचंड ताप आणि श्वास घेण्यासाठी त्रास होत असल्याने त्यांना हॉस्पिटलमध्ये आणण्यात आलं होतं.

डॉक्टरांनी जेव्हा त्यांचा एक्स-रे पाहिल्यानंतर ते काळजीत पडले. मुखर्जींच्या एक्स-रेमध्ये त्यांचं फुप्फुसात काहीशी सूज आणि कफ साठल्याने तिथं पांढरा रंग दिसत होता. फुप्फुसात संपूर्ण कफ साठल्याने ऑक्सिजन शरीरात पोहोचायला अडथळा निर्माण होत होता.

त्या रात्री डॉक्टरांनी हाय फ्लो मास्कच्या सहाय्याने त्यांचा ऑक्सिजन पुरवठा वाढवण्याचा प्रयत्न केला. तसंच त्यांना मधुमेह असल्याने त्याचीही औषधं देत कोव्हिड-19 चाचणीसाठी त्यांच्या घशातून स्वॅब घेतला गेला.

दुसऱ्या दिवशी संध्याकाळी मुखर्जी यांचे कोव्हिडचे रिपोर्ट पॉझिटिव्ह आले. तोपर्यंत मुखर्जींची अवस्था बिकट झाली होती. ऑक्सिजन शरीरात पोहोचणं अवघड झालं होतं. साधं पाणी पिण्यासाठीही ऑक्सिजन मास्क काढण्याची सोय नव्हती. 

सामान्य माणसाच्या शरीरात ऑक्सिजन पोहोचण्याचं एरव्हीचं प्रमाण हे 94 टक्के ते 100 टक्क्यांच्या  दरम्यान असतं. मात्र, मुखर्जी यांची ही पातळी 83 टक्क्यांवर पोहोचली होती. एका मिनिटांत 10 ते 20 वेळा श्वास घेणं हे तसं सामान्य असतं.  मुखर्जींना मात्र एका मिनिटांत थेट 50 वेळा श्वास घेण्यासाठीचा प्रयत्न करावा लागत होता. त्यामुळे अखेरीस मुखर्जींना व्हेंटिलेटरवर ठेवण्यात आलं. 

त्यानंतर त्यांना जाग आली ती थेट तीन आठवड्यांनंतरच. त्यानंतरही काही दिवसांनी त्यांचा जीव वाचवणारं व्हेंटिलेटर त्यांच्यापासून वेगळं झालं.

निताईदास आणि त्यांच्या पत्नी अपराजिता

कोव्हिड-19 मुळे गंभीररित्या आजारी पडलेल्या अनेक रुग्णांचं नशीब एवढं बलवत्तर नसतं, मात्र मुखर्जी खूप नशीबवान निघाले. अमेरिकेतल्या न्यूयॉर्कमध्ये नुकत्याच झालेल्या एका संशोधनानुसार श्वास घेण्यासाठी...